  Наталья Тетерина 12-тӥ толсурлы, Конституцилэн нуналэзлы, Россиысь пӧртэм йӧскалыкъёслэн ыстэм муртъёссы кункрезез быдэстӥзы, соос пӧлын Удмуртиысь «Бурановские бабушки» коллектив. Со сярысь Россиысь Йӧскалык ужпумъёсъя федерал агентстволэн пресс-службаез ивортэ. Видеороликез кылдытонэ ваньмыз 126 адями пыриськиз. Соос пӧлын калык эктонъя «Калинка» ансамбль, грек выжыысь кырӟасьёс Ксения Георгиади но Надежда Рафаилиди, бигер кырӟанъя «Идель» ансамбль, эктонъя «Буин хан» коллектив, «Ромэн» чиган театрысь актёръёс, «Казачья станица» ансамбль, Алла Духовалэн эктонъя «TODES» театрез но мукетъёсыз. Кырӟасьёс Москваысь 20 тужгес тодмо интыосын возьматэмын: Кремль, Бадӟым театр, Триумфальной арка, Юрий Долгорукийлы синпелет, «Зарядье» паркысь лобась выж, Ленин нимо лыдӟетъюрт, Третьяковлэн галереяез но мукет. Пӧртэм йӧслыко адямиос Россилэсь кункрезьзэ быдэсто   Видеороликез Россиысь Йӧскалык ужпумъёсъя федерал агентство, Москваысь Йӧскалык политикая но улосвылъёслэн кусыпъёссыя департамент тодмо продюсер Лина Арифулина юрттэм улсын кылдытӥзы.  Гимнлэн крезьгурезъя пӧртэм йӧслыкъёсын клип кылдытыны малпан омырын лобаз, но сое та дырозь нокин но ӧз быдэсты. Нош ми малпамы сое лэсьтыны, малы ке шуоно вань сӥё-дано ужрадъёсамы ми одно ик кункрезез быдэстӥськом, пӧрме сыӵе чебер трос йӧслыкъем хор. Кункатлэн нуналэзлы ми малпанэз улонэ пыӵатӥмы но, вань калыкъёслы тупаса улон сӥзьыса, ми та крезьгуро кузьымез Россиын вань улӥсьёслы кузьмаськом Игорь Баринов, Россиысь Йӧскалык ужпумъёсъя федерал агентстволэн кивалтӥсезКызьы пусйиз Лина Арифулина, кункрезез туж шуныт, сюлмысь, егитъёслы матын карыны тыршизы. Ужрадлы йӧскалык творчествоез азинтон но паськытатон понна трос лэсьтӥсь тодмо кырӟась Зара но дурбасьтӥз. Ӵапак крезьгур котькуд учкисьлэсь, котькыӵе выжыысь со мед луоз, сюлэмзэ усьтэ. Кык пиослэн анайзы сямен пусъеме потэ будӥсь поколенилы пӧртэм калыкъёслэсь лулчеберетсэс гажан но тунсыкъяськон мылкыдэз пыӵатонлэсь кулэлыксэ Зара, кырӟасьВатсалом, роликез Москваын ортчоно йӧслыккуспо ужрадъёсын возьматъялозы.  Тегъёс: Лулчеберет Москва Россия удмуртъёс йӧслыкъёс Кункат  